title: Rozhodnutie Stáleho výboru štátov EZVO č. 6/2010/SC z  9. decembra 2010 o rozšírení úloh Úradu pre finančný mechanizmus EHP a nórsky finančný mechanizmus

text:
               24.3.2011

               SK

               Úradný vestník Európskej únie

               L 78/58

         ROZHODNUTIE STÁLEHO VÝBORU ŠTÁTOV EZVO
   č. 6/2010/SC
   z 9. decembra 2010
   o rozšírení úloh Úradu pre finančný mechanizmus EHP a nórsky finančný mechanizmus
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len Dohoda o EHP,
   so zreteľom na rozhodnutie Stáleho výboru štátov EZVO č. 1/2004/SC z 5. februára 2004, ktorým sa zriaďuje Úrad pre finančný mechanizmus EHP a nórsky finančný mechanizmus,
   so zreteľom na Dohodu medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014,
   so zreteľom na protokol 38b o finančnom mechanizme EHP, ktorý bol uvedenou Dohodou medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014 vložený do Dohody o EHP,
   so zreteľom na Dohodu medzi Nórskym kráľovstvom a Európskou úniou o nórskom finančnom mechanizme na obdobie rokov 2009 – 2014,
   pripomínajúc, že v článku 1 ods. 1 rozhodnutia Stáleho výboru štátov EZVO č. 1/2004/SC sa Úrad pre finančný mechanizmus EHP a nórsky finančný mechanizmus poveruje správou finančného mechanizmu iba na obdobie rokov 2004 – 2009,
   s prihliadnutím na potrebu, aby sekretariát spravoval finančný mechanizmus EHP a nórsky finančný mechanizmus na obdobie rokov 2009 – 2014,
   ROZHODOL TAKTO:
   Článok 1
   1.   Úrad pre finančný mechanizmus EHP a nórsky finančný mechanizmus zriadený rozhodnutím Stáleho výboru č. 1/2004/SC sa týmto dodatočne poveruje úlohou pôsobiť ako sekretariát a pomáhať tak pri riadení finančného mechanizmu EHP na obdobie rokov 2009 – 2014 a nórskeho finančného mechanizmu na obdobie rokov 2009 – 2014.
   2.   Pokiaľ ide o finančný mechanizmus EHP na obdobie rokov 2009 – 2014, úrad predkladá správy Výboru pre finančný mechanizmus EHP.
   3.   Pokiaľ ide o nórsky finančný mechanizmus na obdobie rokov 2009 – 2014, úrad predkladá správy nórskemu ministerstvu zahraničných vecí.
   Článok 2
   Toto rozhodnutie nadobudne účinnosť v deň nadobudnutia platnosti alebo v deň predbežného vykonávania právneho aktu, ktorým sa zriaďuje finančný mechanizmus EHP na obdobie rokov 2009 – 2014.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 9. decembra 2010

            Za stály výbor

            predseda

         Stefán Haukur JÓHANNESSON

            generálny tajomník

         Kåre BRYN


title: Rozhodnutie Európskeho parlamentu (EÚ) 2016/1543 z 28. apríla 2016 o absolutóriu za plnenie rozpočtu Agentúry Európskej únie pre sieťovú a informačnú bezpečnosť za rozpočtový rok 2014

text:
               14.9.2016

               SK

               Úradný vestník Európskej únie

               L 246/302

         ROZHODNUTIE EURÓPSKEHO PARLAMENTU (EÚ) 2016/1543
   z 28. apríla 2016
   o absolutóriu za plnenie rozpočtu Agentúry Európskej únie pre sieťovú a informačnú bezpečnosť za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre sieťovú a informačnú bezpečnosť za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre sieťovú a informačnú bezpečnosť za rozpočtový rok 2014 spolu s odpoveďou agentúry (1),

               —

               so zreteľom na vyhlásenie (2) o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0076/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 526/2013 z 21. mája 2013, ktorým sa zriaďuje Agentúra Európskej únie pre sieťovú a informačnú bezpečnosť (ENISA) a zrušuje nariadenie (ES) č. 460/2004 (4), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (6) (EÚ, Euratom) č. 966/20123, a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0098/2016),

               1.

               udeľuje absolutórium výkonnému riaditeľovi Agentúry Európskej únie pre sieťovú a informačnú bezpečnosť za plnenie rozpočtu agentúry za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Agentúry Európskej únie pre sieťovú a informačnú bezpečnosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 223.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 165, 18.6.2013, s. 41.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady z 13. marca 1997 o uzatvorení Dohody medzi Európskym spoločenstvom a Spojenými štátmi mexickými o spolupráci pri kontrole prekurzorov a chemických látok často používaných pri nedovolenej výrobe omamných a psychotropných látok

text:
Dôležité právne oznámenie

|

31997D0184

Úradný vestník L 077 , 19/03/1997 S. 0022 - 0023

		Rozhodnutie Radyz 13. marca 1997o uzatvorení Dohody medzi Európskym spoločenstvom a Spojenými štátmi mexickými o spolupráci pri kontrole prekurzorov a chemických látok často používaných pri nedovolenej výrobe omamných a psychotropných látok(97/184/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v spojení s prvou vetou článku 228 ods. 2 a s článkom 228 ods. 4,so zreteľom na návrh Komisie,keďže Rada 25. septembra 1995 splnomocnila Komisiu dojednať v mene Spoločenstva s členskými štátmi Organizácie amerických štátov dohody o kontrole prekurzorov a chemických látok;keďže Komisia na základe tohto splnomocnenia ukončila 25. októbra 1996 rokovania so Spojenými štátmi mexickými;keďže je vhodné, aby Rada splnomocnila Komisiu, aby po porade s osobitným výborom zriadeným Radou schvaľovala v mene Spoločenstva úpravy, pri ktorých dohoda stanovuje, že sa majú prijímať zmiešanou kontrolnou skupinou; keďže toto splnomocnenie musí byť obmedzené na úpravy príloh dohody, ak sa týkajú látok, na ktoré sa už vzťahujú právne predpisy Spoločenstva o prekurzoroch a chemických látkach,ROZHODLA TAKTO:Článok 1Dohoda medzi Európskym spoločenstvom a Spojenými štátmi mexickými o spolupráci pri kontrole prekurzorov a chemických látok často používaných pri nedovolenej výrobe omamných alebo psychotropných látok sa schvaľuje v mene Spoločenstva.Text dohody je pripojený k tomuto rozhodnutiu.Článok 2Predseda Rady odovzdá vláde Spojených štátov mexických akty uvedené v článku 12 [1].Článok 31. Spoločenstvo je v zmiešanej kontrolnej skupine stanovenej článkom 9 dohody zastúpené Komisiou, ktorej pomáhajú zástupcovia členských štátov.2. Komisia je splnomocnená schvaľovať v mene Spoločenstva úpravy príloh dohody prijaté zmiešanou kontrolnou skupinou postupom podľa článku 10 dohody.Komisii pri plnení tejto úlohy pomáha osobitný výbor menovaný Radou, ktorého úlohou je vypracovať Spoločné stanovisko.3. Splnomocnenie uvedené v článku 2 je obmedzené na látky, na ktoré sa už vzťahujú príslušné právne predpisy Spoločenstva o prekurzoroch drog a chemických látkach.Článok 4Toto rozhodnutie bude uverejnené v Úradnom vestníku Európskych spoločenstiev.V Bruseli 13. marca 1997Za RadupredsedaM. Patijn[1] Dátum nadobudnutia účinnosti dohody uverejní generálny sekretariát Rady v Úradnom vestníku Európskych spoločenstiev.--------------------------------------------------


title: Rozhodnutie Rady zo 6. mája 2003 o určení Európskeho hlavného mesta kultúry pre rok 2006 (2003/399/ES)

text:
Dôležité právne oznámenie

|

32003D0399

Úradný vestník L 139 , 06/06/2003 S. 0032 - 0032

		Rozhodnutie Radyzo 6. mája 2003o určení Európskeho hlavného mesta kultúry pre rok 2006(2003/399/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie č. 1419/1999/ES Európskeho parlamentu a Rady z 25. mája 1999 o akcii spoločenstva na podporu podujatia Európske hlavné mesto kultúry pre roky 2005 až 2019 [1], najmä na jeho článok 2 ods. 3,so zreteľom na správu výberovej poroty, ktorú 1. októbra 2002 obdržali Európsky parlament, Rada a Komisia,ROZHODLA TAKTO:Článok 1Za Európske hlavné mesto kultúry pre rok 2006 sa určuje mesto Patras.Článok 2Mesto Patras prijme potrebné opatrenia na zabezpečenie účinného vykonania článkov 1 a 5 rozhodnutia č. 1419/1999/ES.V Bruseli 6. mája 2003Za RadupredsedaP. Efthymiou[1] Ú. v. ES L 166, 1.7.1999, s. 1.--------------------------------------------------


title: Rozhodnutie Rady z  27. novembra 2008 , ktorým sa vymenovávajú traja členovia riadiacej rady Európskej chemickej agentúry

text:
               16.12.2008

               SK

               Úradný vestník Európskej únie

               C 320/4

      ROZHODNUTIE RADY

   z 27. novembra 2008,
   ktorým sa vymenovávajú traja členovia riadiacej rady Európskej chemickej agentúry
   (2008/C 320/02)
   RADA EURÓPSKEJ ÚNIE,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               Článok 79 nariadenia (ES) č. 1907/2006 ustanovuje, že Rada by mala za členov riadiacej rady Európskej chemickej agentúry vymenovať jedného zástupcu z každého členského štátu.

               (2)

               Rozhodnutím zo 7. júna 2007 (2) Rada vymenovala členov riadiacej rady Európskej chemickej agentúry.

               (3)

               Fínska vláda informovala Radu o svojom zámere nahradiť fínskeho zástupcu v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2013.

               (4)

               Lotyšská vláda informovala Radu o svojom zámere nahradiť lotyšského zástupcu v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2011.

               (5)

               Portugalská vláda informovala Radu o svojom zámere nahradiť portugalského zástupcu v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2011,

         ROZHODLA TAKTO:
   Článok 1
   Pirkko KIVELÄOVÁ, fínskej štátnej príslušnosti, narodená 23. októbra 1953, sa vymenúva za členku riadiacej rady Európskej chemickej agentúry ako náhrada za Jukkeho MALMA na obdobie od 17. decembra 2008 do 31. mája 2013.
   Článok 2
   Armands PLĀTE, lotyšskej štátnej príslušnosti, narodený 27. februára 1962, sa vymenúva za člena riadiacej rady Európskej chemickej agentúry ako náhrada za Ilzu KIRSTUKOVÚ na obdobie od 17. decembra 2008 do 31. mája 2011.
   Článok 3
   Maria Fernanda SANTIAGOVÁ, portugalskej štátnej príslušnosti, narodená 28. januára 1948, sa vymenúva za členku riadiacej rady Európskej chemickej agentúry ako náhrada za Antónia Nuna FERNANDESA GONÇALVESA HENRIQUESA na obdobie od 17. decembra 2008 do 31. mája 2011.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 27. novembra 2008

      (1)  Ú. v. EÚ L 396, 30.12.2006, s. 1.

      (2)  Ú. v. EÚ C 134, 16.6.2007, s. 6.


title: Rozhodnutie Rady (EÚ) 2016/572 z 11. apríla 2016, ktorým sa vymenúva náhradník Výboru regiónov navrhnutý Španielskym kráľovstvom

text:
               13.4.2016

               SK

               Úradný vestník Európskej únie

               L 97/11

         ROZHODNUTIE RADY (EÚ) 2016/572
   z 11. apríla 2016,
   ktorým sa vymenúva náhradník Výboru regiónov navrhnutý Španielskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Marie Sol CALZADOVEJ GARCÍOVEJ sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2020, vymenúva:

               —

               pán. D. Ángel Luis SÁNCHEZ MUÑOZ, Secretario General de Acción Exterior, Junta de Andalucía.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 11. apríla 2016

            Za Radu

            predseda

         M.H.P. VAN DAM

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2005/3/ES: Rozhodnutie Komisie z 3. januára 2005, ktorým sa prijímajú záväzky ponúknuté v súvislosti s vyšetrovaním zameraným na obchádzanie antidumpingových opatrení uložených nariadením Rady (ES) č. 769/2002 na dovoz kumarínu s pôvodom v Čínskej ľudovej republike prostredníctvom dovozu kumarínu zaslaného z Indie alebo Thajska, či je, alebo nie je deklarovaný ako pochádzajúci z Indie alebo Thajska

text:
               4.1.2005

               SK

               Úradný vestník Európskej únie

               L 1/15

      ROZHODNUTIE KOMISIE

   z 3. januára 2005,
   ktorým sa prijímajú záväzky ponúknuté v súvislosti s vyšetrovaním zameraným na obchádzanie antidumpingových opatrení uložených nariadením Rady (ES) č. 769/2002 na dovoz kumarínu s pôvodom v Čínskej ľudovej republike prostredníctvom dovozu kumarínu zaslaného z Indie alebo Thajska, či je, alebo nie je deklarovaný ako pochádzajúci z Indie alebo Thajska
   (2005/3/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 8,
   po porade s Poradným výborom,
   keďže:
   A.   POSTUP

               (1)

               Po preskúmaní z dôvodu uplynutia platnosti uložila Rada nariadením (ES) č. 769/2002 (2) (ďalej len „pôvodné nariadenie“) konečné antidumpingové clo 3 479 EUR za tonu na dovoz kumarínu, ktorý patrí pod číselný znak KN ex 2932 21 00, s pôvodom v Čínskej ľudovej republike (ČĽR).

               (2)

               Komisia prijala 24. februára 2004 žiadosť podľa článku 13 ods. 3 základného nariadenia o vyšetrenie údajného obchádzania antidumpingových opatrení uložených na dovoz kumarínu s pôvodom v ČĽR („žiadosť“). Žiadosť podala Európska rada pre chemický priemysel (CEFIC) („žiadateľ“) v mene jediného výrobcu v Spoločenstve. Žiadosť obsahovala dostatočné prima facie dôkazy na oprávnené začatie vyšetrovania.

               (3)

               Komisia začala nariadením (ES) č. 661/2004 (3) (ďalej len „počiatočné nariadenie“) vyšetrovanie údajného obchádzania antidumpingových opatrení uložených na dovoz kumarínu s pôvodom v ČĽR prostredníctvom dovozu kumarínu zaslaného z Indie alebo Thajska, či je, alebo nie je deklarovaný ako pochádzajúci z Indie alebo Thajska.

               (4)

               V dôsledku vyšetrovania Rada rozšírila nariadením (ES) č. 2272/2004 (4) antidumpingové clo na dovozy kumarínu s pôvodom v Čínskej ľudovej republike, na dovozy kumarínu zaslaného z Indie alebo Thajska, či je, alebo nie je deklarovaný ako pochádzajúci z Indie alebo Thajska.

         B.   ZÁVÄZOK

               (5)

               Atlas Fine Chemicals Pvt. Ltd., spolupracujúci vyvážajúci výrobca v Indii, ponúkol záväzok v súlade s článkom 8 ods. 1 základného nariadenia. V tomto záväzku vyvážajúci výrobca ponúkol Spoločenstvu na predaj kumarín, ktorý skutočne vyrába v Indii, až do výšky množstvového stropu zodpovedajúceho množstvu kumarínu skutočne vyrobeného v Indii a predaného Spoločenstvu počas obdobia od 1. apríla 2003 do 31. marca 2004.

               (6)

               Spoločnosť bude takisto Komisii pravidelne poskytovať podrobné informácie týkajúce sa svojho vývozu do Spoločenstva, tak aby Komisia mohla záväzok účinne monitorovať. Okrem toho štruktúra predaja tejto spoločnosti je taká, že Komisia považuje riziko obchádzania dohodnutého záväzku za obmedzené.

               (7)

               Ponúknutý záväzok zabezpečuje, že sa do Spoločenstva vyvezie iba kumarín skutočne vyrobený v Indii. Vzhľadom na uvedené skutočnosti sa predpokladá, že záväzok predchádza obchádzanie, a preto je prijateľný.

               (8)

               Aby mohla Komisia účinne sledovať plnenie záväzku spoločnosti, pri predkladaní žiadosti o prepustenie do colného režimu voľného obehu príslušnému colnému orgánu bude oslobodenie od cla v súlade so záväzkom závisieť od predloženia faktúry obsahujúcej minimálne údaje uvedené v prílohe nariadenia (ES) č. 2272/2004. Tento rozsah informácií je taktiež potrebný na to, aby sa colné orgány mohli s dostatočnou presnosťou ubezpečiť o tom, že náklad zodpovedá obchodným dokladom. Ak takáto faktúra nebude predložená alebo nebude zodpovedať výrobku predloženému colnému úradu, primerané antidumpingové clo sa vyplatí ako náhrada.

               (9)

               V prípade porušenia alebo ukončenia záväzku sa môže podľa článku 8 ods. 9 a 10 základného nariadenia uložiť antidumpingové clo,

         ROZHODLA TAKTO:
   Článok 1
   Záväzok ponúknutý uvedeným výrobcom v súvislosti s vyšetrovaním zameraným na údajné obchádzanie antidumpingových opatrení na dovoz kumarínu pochádzajúceho z Čínskej ľudovej republiky prostredníctvom dovozu kumarínu zaslaného z Indie alebo Thajska sa týmto prijíma.

               Krajina

               Spoločnosť

               Doplnkový kód TARIC

               India

                           Atlas Fine Chemicals Pvt Ltd,

                           Debhanu Mansion,

                           Nasik-Pune Highway

                           Nasik Road,

                           MS 422 101 India

               A579

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 3. januára 2005

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. ES L 123, 9.5.2002, s. 1. Nariadenie naposledy zmenené a doplnené nariadením (ES) č. 1854/2003 (Ú. v. EÚ L 272, 23.10.2003, s. 1).

      (3)  Ú. v. EÚ L 104, 8.4.2004, s. 99.

      (4)  Ú. v. EÚ L 396, 31.12.2004, s. 18


title: Rozhodnutie Komisie (EÚ) 2017/1219 z 23. júna 2017, ktorým sa stanovujú kritériá udeľovania environmentálnej značky EÚ pracím prostriedkom na použitie v priemysle a vo verejných zariadeniach [oznámené pod číslom C(2017) 4245] (Text s významom pre EHP )

text:
                  12.7.2017

                  SK

                  Úradný vestník Európskej únie

                  L 180/79

            ROZHODNUTIE KOMISIE (EÚ) 2017/1219
      z 23. júna 2017,
      ktorým sa stanovujú kritériá udeľovania environmentálnej značky EÚ pracím prostriedkom na použitie v priemysle a vo verejných zariadeniach

            [oznámené pod číslom C(2017) 4245]

      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
      po porade s Výborom Európskej únie pre environmentálne označovanie,
      keďže:

                  (1)

                  Podľa nariadenia (ES) č. 66/2010 sa environmentálna značka EÚ môže udeliť výrobkom, ktoré majú menší vplyv na životné prostredie počas celého svojho životného cyklu.

                  (2)

                  V nariadení (ES) č. 66/2010 sa stanovuje, že pre každú skupinu výrobkov sa stanovia špecifické kritériá udeľovania environmentálnej značky EÚ.

                  (3)

                  Rozhodnutím Komisie 2012/721/EÚ (2) sa stanovili ekologické kritériá a súvisiace požiadavky na posudzovanie a overovanie pracích prostriedkov na použitie v priemysle a vo verejných zariadeniach, ktoré sú platné do 14. novembra 2016.

                  (4)

                  S cieľom zohľadniť nedávny vývoj na trhu a inovácie posledných rokov je vhodné stanoviť revidovaný súbor ekologických kritérií pre túto skupinu výrobkov.

                  (5)

                  Revidované kritériá, ako aj súvisiace požiadavky na posudzovanie a overovanie by mali byť platné šesť rokov odo dňa oznámenia tohto rozhodnutia, pričom sa zohľadňuje inovačný cyklus tejto skupiny výrobkov. Tieto kritériá sú zamerané na podporu výrobkov, ktoré majú menší vplyv na vodné ekosystémy, obsahujú obmedzené množstvo nebezpečných látok, sú účinné pri odporúčaných teplotách a minimalizujú produkciu odpadu znižovaním množstva obalov.

                  (6)

                  Z dôvodu právnej istoty by sa rozhodnutie 2012/721/EÚ malo zrušiť.

                  (7)

                  Výrobcom, ktorých výrobkom sa udelila environmentálna značka EÚ pre pracie prostriedky na použitie v priemysle a vo verejných zariadeniach podľa kritérií stanovených v rozhodnutí 2012/721/EÚ, by sa malo poskytnúť prechodné obdobie, aby mali dostatok času na prispôsobenie svojich výrobkov tak, aby spĺňali revidované kritériá a požiadavky.

                  (8)

                  Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,

            PRIJALA TOTO ROZHODNUTIE:
      Článok 1
      Do skupiny výrobkov „pracie prostriedky na použitie v priemysle a verejných zariadeniach“ patrí akýkoľvek prací prostriedok, ktorý patrí do rozsahu pôsobnosti nariadenia Európskeho parlamentu a Rady (ES) č. 648/2004 (3) a ktorý je predávaný a určený na používanie špecializovaným personálom v priemyselných a inštitucionálnych zariadeniach a takto sa aj uvádzajú na trh.
      Do tejto skupiny výrobkov patria viaczložkové systémy, v ktorých viacero zložiek tvorí kompletný prací prostriedok alebo prací program pre automatický dávkovací systém. Viaczložkové systémy môžu zahŕňať niektoré výrobky ako zmäkčovadlá textílií, prostriedky na odstraňovanie škvŕn a prípravky na plákanie a skúšajú sa ako celok.
      Do tejto skupiny výrobkov nepatria výrobky, ktoré textíliám dodávajú vlastnosti ako vodoodpudivosť, nepremokavosť alebo ohňovzdornosť. Do tejto skupiny výrobkov okrem toho nepatria výrobky, ktoré sa dávkujú za pomoci „prenášačov“, ako napr. hárkov, obrúskov alebo iných materiálov, ani pomocné pracie prostriedky, ktoré sa používajú bez následného prania, ako napr. prostriedky na odstraňovanie škvŕn z kobercov a čalúnených častí nábytku.
      Pracie prostriedky používané v práčkach pre domácnosť sú vylúčené z tejto skupiny výrobkov.
      Článok 2
      Na účely tohto rozhodnutia sa uplatňuje toto vymedzenie pojmov:

                  1.

                  „Vstupné látky“ sú zámerne pridané látky, vedľajšie výrobky a nečistoty zo surovín v zložení finálneho výrobku (vrátane fólie rozpustnej vo vode, ak je použitá).

                  2.

                  „Primárny obal“ je:

                              a)

                              v prípade jednotlivých dávok v obale, ktorý sa má pred použitím odstrániť, obal jednotlivej dávky a obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii;

                              b)

                              v prípade všetkých ostatných typov výrobkov obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii.

                  3.

                  „Mikroplast“ sú častice nerozpustného makromolekulového plastu menšie ako 5 mm, ktoré boli získané niektorým z týchto procesov:

                              a)

                              procesom polymerizácie, ako napríklad polyadíciou alebo polykondenzáciou, alebo iným podobným procesom s použitím monomérov alebo iných východiskových látok;

                              b)

                              chemickou úpravou prírodných alebo syntetických makromolekúl;

                              c)

                              mikrobiálnou fermentáciou.

                  4.

                  „Nanomateriál“ je prírodný, vedľajší alebo priemyselne vyrábaný materiál obsahujúci častice v neviazanom stave alebo ako agregát či aglomerát, v prípade ktorého sa najmenej 50 % častíc v zložení materiálu podľa veľkosti a počtu častíc nachádza vo veľkostnom rozsahu od 1 nm do 100 nm (4).

            Článok 3
      Aby sa praciemu prostriedku udelila environmentálna značka EÚ podľa nariadenia (ES) č. 66/2010, musí patriť do skupiny výrobkov „pracie prostriedky na použitie v priemysle a verejných zariadeniach“ vymedzených v článku 1 tohto rozhodnutia a spĺňať kritériá, ako aj súvisiace požiadavky na posudzovanie a overovanie stanovené v prílohe k tomuto rozhodnutiu.
      Článok 4
      Kritériá pre skupinu výrobkov „pracie prostriedky na použitie v priemysle a verejných zariadeniach“ a súvisiace požiadavky na posudzovanie a overovanie platia šesť rokov odo dňa oznámenia tohto rozhodnutia.
      Článok 5
      Na administratívne účely sa skupine výrobkov „pracie prostriedky na použitie v priemysle a verejných zariadeniach“ prideľuje číselný kód „039“.
      Článok 6
      Rozhodnutie 2012/721/EÚ sa zrušuje.
      Článok 7
      1.   Odchylne od článku 6 sa žiadosti o udelenie environmentálnej značky EÚ výrobkom patriacim do skupiny výrobkov „pracie prostriedky na použitie v priemysle a verejných zariadeniach“ predložené pred dátumom oznámenia tohto rozhodnutia posudzujú v súlade s podmienkami stanovenými v rozhodnutí 2012/721/EÚ.
      2.   Žiadosti o udelenie environmentálnej značky EÚ výrobkom patriacim do skupiny výrobkov „pracie prostriedky na použitie v priemysle a verejných zariadeniach“ predložené v priebehu dvoch mesiacov odo dňa oznámenia tohto rozhodnutia sa môžu zakladať na kritériách stanovených v rozhodnutí 2012/721/EÚ alebo na kritériách stanovených v tomto rozhodnutí. Takéto žiadosti sa hodnotia v súlade s kritériami, z ktorých vychádzajú.
      3.   Licencie na environmentálnu značku EÚ udelené v súlade s kritériami stanovenými v rozhodnutí 2012/721/EÚ sa môžu používať 12 mesiacov odo dňa oznámenia tohto rozhodnutia.
      Článok 8
      Toto rozhodnutie je určené členským štátom.

         V Bruseli 23. júna 2017

               Za Komisiu

            Karmenu VELLA

               člen Komisie

         (1)  Ú. v. EÚ L 27, 30.1.2010, s. 1.

         (2)  Rozhodnutie Komisie 2012/721/EÚ zo 14. novembra 2012, ktorým sa ustanovujú ekologické kritériá na udeľovanie environmentálnej značky EÚ pracím prostriedkom na použitie v priemysle a vo verejných zariadeniach (Ú. v. EÚ L 326, 24.11.2012, s. 38).

         (3)  Nariadenie Európskeho parlamentu a Rady (ES) č. 648/2004 z 31. marca 2004 o detergentoch (Ú. v. EÚ L 104, 8.4.2004, s. 1).

         (4)  Odporúčanie Komisie 2011/696/EÚ z 18. októbra 2011 o vymedzení pojmu nanomateriál (Ú. v. EÚ L 275, 20.10.2011, s. 38).

         PRÍLOHA

            RÁMEC

            KRITÉRIÁ UDEĽOVANIA ENVIRONMENTÁLNEJ ZNAČKY EÚ

            Kritériá udeľovania environmentálnej značky EÚ pracím prostriedkom na použitie v priemysle a vo verejných zariadeniach

         KRITÉRIÁ

                     1.

                     Toxicita pre vodné organizmy

                     2.

                     Biologická odbúrateľnosť

                     3.

                     Udržateľné získavanie zdrojov palmového oleja, oleja z palmových jadier a ich derivátov

                     4.

                     Látky, ktorých použitie je vylúčené a obmedzené

                     5.

                     Obal

                     6.

                     Funkčná spôsobilosť

                     7.

                     Automatické dávkovacie systémy

                     8.

                     Informácie pre používateľa

                     9.

                     Informácie uvedené na environmentálnej značke EÚ

               POSUDZOVANIE A OVEROVANIE
         a)   Požiadavky

         Osobitné požiadavky na posudzovanie a overovanie sa uvádzajú v rámci každého kritéria.
         Ak sa od žiadateľa vyžaduje, aby príslušným orgánom predložil vyhlásenia, dokumentáciu, analýzy, protokoly o skúškach alebo iný dôkaz potvrdzujúci splnenie kritérií, tieto dokumenty môžu podľa potreby pochádzať od žiadateľa a/alebo jeho dodávateľa(-ov).
         Príslušné orgány prednostne uznajú osvedčenia, ktoré vydávajú orgány akreditované podľa príslušnej harmonizovanej normy pre skúšobné a kalibračné laboratóriá, a overenia, ktoré vykonali orgány akreditované v súlade s príslušnou harmonizovanou normou pre orgány vykonávajúce certifikáciu produktov, procesov a služieb. Akreditácia sa musí vykonať v súlade s nariadením Európskeho parlamentu a Rady (ES) č. 765/2008 (1).
         V prípade potreby sa môžu použiť iné metódy skúšania než metódy uvedené pre každé kritérium, ak príslušný orgán posudzujúci žiadosť uzná ich rovnocennosť.
         V prípade potreby si môžu príslušné orgány vyžiadať podpornú dokumentáciu a môžu vykonať nezávislé overenie alebo návštevu na mieste.
         Podmienkou je, aby produkt spĺňal všetky príslušné právne požiadavky krajiny alebo krajín, kde sa plánuje jeho uvedenie na trh. Žiadateľ poskytne vyhlásenie o zhode produktu s touto požiadavkou.
         Databáza zložiek detergentov (zoznam DID), ktorá je k dispozícii na webovom sídle environmentálnej značky EÚ, obsahuje najčastejšie používané vstupné látky v zloženiach detergentov a kozmetických výrobkov. Používa sa na odvodenie údajov na výpočty kritického objemu zriedenia (CDV) a na posúdenie biologickej odbúrateľnosti vstupných látok. V prípade látok, ktoré sa nenachádzajú na zozname DID, sa poskytuje usmernenie, ako sa majú príslušné údaje vypočítať alebo extrapolovať.
         Príslušnému orgánu sa musí poskytnúť zoznam všetkých vstupných látok, v ktorom sa uvedie ich obchodný názov (ak existuje), chemický názov, číslo CAS, číslo DID, vstupné množstvo, funkcia a forma, v akej sú prítomné v zložení finálneho produktu (vrátane fólie rozpustnej vo vode, ak je použitá).
         Konzervačné látky, vonné látky a farbivá sa musia uvádzať bez ohľadu na ich koncentráciu. Ostatné vstupné látky sa uvádzajú, ak ich koncentrácia dosiahne alebo prekročí 0,010 hmotnostné %.
         Všetky vstupné látky, ktoré sa vyskytujú vo forme nanomateriálov, musia byť v zozname jasne označené slovom „nano“ uvedeným v zátvorkách.
         Za každú vstupnú látku uvedenú v zozname sa musí predložiť karta bezpečnostných údajov (KBÚ) v súlade s nariadením Európskeho parlamentu a Rady (ES) č. 1907/2006 (2). V prípade, že KBÚ nie je k dispozícii samostatne za látku, ktorá je súčasťou určitej zmesi, žiadateľ predloží KBÚ príslušnej zmesi.
         b)   Prahové hodnoty meraní

         Všetky vstupné látky musia spĺňať ekologické kritéria tak, ako sa uvádza v tabuľke 1.

            Tabuľka 1

            Prahové hodnoty vstupných látok pracích prostriedkov na použitie v priemysle a vo verejných zariadeniach podľa jednotlivých kritérií (hmotnostné %)

                     Názov kritéria

                     Povrchovo aktívne látky

                     Konzervačné látky

                     Farbivá

                     Vonné látky

                     Iné (napr. enzýmy)

                     Toxicita pre vodné organizmy

                     ≥ 0,010

                     bez limitu (*1)

                     bez limitu (*1)

                     bez limitu (*1)

                     ≥ 0,010

                     Biologická odbúrateľnosť

                     Povrchovo aktívne látky

                     ≥ 0,010

                     N/A

                     N/A

                     N/A

                     N/A

                     Organické látky

                     ≥ 0,010

                     bez limitu (*1)

                     bez limitu (*1)

                     bez limitu (*1)

                     ≥ 0,010

                     Udržateľné získavanie zdrojov palmového oleja

                     ≥ 0,010

                     N/A

                     N/A

                     N/A

                     ≥ 0,010

                     Látky, ktorých použitie je vylúčené alebo obmedzené

                     Špecifikované látky, ktorých použitie je vylúčené a obmedzené

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     Nebezpečné látky

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     Vonné látky

                     N/A

                     N/A

                     N/A

                     bez limitu (*1)

                     N/A

                     Konzervačné látky

                     N/A

                     bez limitu (*1)

                     N/A

                     N/A

                     N/A

                     Farbivá

                     N/A

                     N/A

                     bez limitu (*1)

                     N/A

                     N/A

                     Enzýmy

                     N/A

                     N/A

                     N/A

                     N/A

                     bez limitu (*1)

               REFERENČNÁ DÁVKA
         Nasledujúca dávka sa má brať ako referenčná dávka pre výpočty slúžiace na zdokumentovanie zhody s kritériami udeľovania environmentálnej značky EÚ a skúšanie pracej schopnosti:
         Najvyššia dávka odporúčaná výrobcom na vypranie jedného kilogramu suchej bielizne (uvádza sa v g/kg bielizne alebo ml/kg bielizne) pre tri stupne znečistenia (ľahké, stredné a silné) a tvrdosti vody (mäkká, stredne tvrdá, tvrdá).
         Pri posudzovaní kritérií sa zohľadňujú všetky produkty vo viaczložkovom systéme v dávke zodpovedajúcej najhoršiemu prípadu.

            Príklady stupňa znečistenia:

                     Znečistenie

                     Stupeň znečistenia

                     Ľahké

                     Hotely: posteľná bielizeň, návlečky a plachty, uteráky a osušky atď. (uteráky a osušky sa môžu považovať za veľmi znečistené)
                     Textilné uteráky na ruky v kotúči

                     Stredné

                     Pracovné odevy: inštitúcie/maloobchodný predaj/služby atď.
                     Reštaurácie: obrusy, obrúsky atď.
                     Utierky a prestieranie

                     Silné

                     Pracovné odevy: priemysel/kuchyňa/mäsopriemysel atď.
                     Kuchynské textílie: obrusy, utierky na riad atď.
                     Inštitúcie, napríklad nemocnice: posteľná bielizeň, návlečky, plachty, odevy pacientov lekárske plášte alebo zdravotnícke odevy atď.

            Posudzovanie a overovanie: Žiadateľ poskytne etiketu produktu alebo hárok s pokynmi pre používateľa, ktorý obsahuje aj pokyny na dávkovanie.

            Kritérium 1 – Toxicita pre vodné organizmy

         Kritický objem zriedenia (CDVchron.) produktu nesmie presahovať tieto hraničné hodnoty referenčnej dávky.

                     Mäkká voda (< 1,5 mmol CaCO3/l)
                     (g/kg bielizne)

                     Stupeň znečistenia
                     Typ produktu

                     Ľahké

                     Stredné

                     Silné

                     Prášok

                     30 000

                     40 000

                     50 000

                     Tekutý prostriedok

                     50 000

                     60 000

                     70 000

                     Viaczložkový systém

                     50 000

                     70 000

                     90 000

                     Stredne tvrdá voda (1,5 – 2,5 mmol CaCO3/l)
                     (g/kg bielizne)

                     Stupeň znečistenia
                     Typ produktu

                     Ľahké

                     Stredné

                     Silné

                     Prášok

                     40 000

                     60 000

                     80 000

                     Tekutý prostriedok

                     60 000

                     75 000

                     90 000

                     Viaczložkový systém

                     60 000

                     80 000

                     100 000

                     Tvrdá voda (> 2,5 mmol CaCO3/l)
                     (g/kg bielizne)

                     Stupeň znečistenia
                     Typ produktu

                     Ľahké

                     Stredné

                     Silné

                     Prášok

                     50 000

                     75 000

                     90 000

                     Tekutý prostriedok

                     75 000

                     90 000

                     120 000

                     Viaczložkový systém

                     75 000

                     100 000

                     120 000

            Posudzovanie a overovanie: Žiadateľ poskytne výpočet CDVchron. produktu. Tabuľka na výpočet hodnoty CDVchron. je k dispozícii na webovom sídle environmentálnej značky EÚ.
         CDVchron. sa vypočíta pri všetkých vstupných látkach (i) v produkte pomocou tejto rovnice:

         kde:

                     dávka(i)

                     :

                     hmotnosť g) látky (i) v referenčnej dávke;

                     DF(i)

                     :

                     faktor odbúrateľnosti látky (i);

                     TFchron.(i)

                     :

                     faktor chronickej toxicity látky (i).

               Hodnoty DF(i) a TFchron.(i) sa uvedú podľa najaktuálnejšej verzie časti A zoznamu DID. Ak sa niektorá vstupná látka nenachádza v časti A, žiadateľ odhadne príslušné hodnoty podľa prístupu opísaného v časti B daného zoznamu, pričom priloží súvisiacu dokumentáciu.
         Z dôvodu rozkladu určitých látok v procese prania sa na ďalej uvedené látky uplatňujú osobitné pravidlá:

                     —

                     peroxid vodíka (H2O2) – nezahŕňa sa do výpočtu CDV,

                     —

                     kyselina peroxyoctová – zahŕňa sa do výpočtu ako kyselina octová.

            Kritérium 2 – Biologická odbúrateľnosť

         a)   Biologická odbúrateľnosť povrchovo aktívnych látok

         Všetky povrchovo aktívne látky musia byť ľahko odbúrateľné (aeróbne).
         Všetky povrchovo aktívne látky klasifikované ako nebezpečné pre vodné prostredie – akútna kategória 1 (H400) alebo chronická kategória 3 (H412) – musia byť podľa nariadenia Európskeho parlamentu a Rady (ES) č. 1272/2008 (3) navyše aj anaeróbne biologicky odbúrateľné.
         b)   Biologická odbúrateľnosť organických zlúčenín

         Obsah organických látok v produkte, ktoré sú aeróbne biologicky neodbúrateľné (nie sú ľahko biologicky odbúrateľné, aNBO) alebo ktoré sú anaeróbne biologicky neodbúrateľné (anNBO), nesmie presiahnuť tieto hraničné hodnoty pre referenčnú dávku:

                        aNBO (g/kg bielizne)

                                 Mäkká voda (< 1,5 mmol CaCO3/l)

                                 Stupeň znečistenia
                                 Typ produktu

                                 Ľahké

                                 Stredné

                                 Silné

                                 Prášok

                                 0,70

                                 1,10

                                 1,40

                                 Tekutý prostriedok

                                 0,50

                                 0,60

                                 0,70

                                 Viaczložkový systém

                                 1,25

                                 1,75

                                 2,50

                                 Stredne tvrdá voda (1,5 – 2,5 mmol CaCO3/l)

                                 Stupeň znečistenia
                                 Typ produktu

                                 Ľahké

                                 Stredné

                                 Silné

                                 Prášok

                                 1,10

                                 1,40

                                 1,75

                                 Tekutý prostriedok

                                 0,60

                                 0,70

                                 0,90

                                 Viaczložkový systém

                                 1,75

                                 2,50

                                 3,75

                                 Tvrdá voda (> 2,5 mmol CaCO3/l)

                                 Stupeň znečistenia
                                 Typ produktu

                                 Ľahké

                                 Stredné

                                 Silné

                                 Prášok

                                 1,40

                                 1,75

                                 2,20

                                 Tekutý prostriedok

                                 0,70

                                 0,90

                                 1,20

                                 Viaczložkový systém

                                 2,50

                                 3,75

                                 4,80

                        anNBO (g/kg bielizne)

                                 Mäkká voda (< 1,5 mmol CaCO3/l)

                                 Stupeň znečistenia
                                 Typ produktu

                                 Ľahké

                                 Stredné

                                 Silné

                                 Prášok

                                 0,70

                                 1,10

                                 1,40

                                 Tekutý prostriedok

                                 0,50

                                 0,60

                                 0,70

                                 Viaczložkový systém

                                 1,25

                                 1,75

                                 2,50

                                 Stredne tvrdá voda (1,5 – 2,5 mmol CaCO3/l)

                                 Stupeň znečistenia
                                 Typ produktu

                                 Ľahké

                                 Stredné

                                 Silné

                                 Prášok

                                 1,10

                                 1,40

                                 1,75

                                 Tekutý prostriedok

                                 0,60

                                 0,70

                                 0,90

                                 Viaczložkový systém

                                 1,75

                                 2,50

                                 3,75

                                 Tvrdá voda (> 2,5 mmol CaCO3/l)

                                 Stupeň znečistenia
                                 Typ produktu

                                 Ľahké

                                 Stredné

                                 Silné

                                 Prášok

                                 1,40

                                 1,75

                                 2,20

                                 Tekutý prostriedok

                                 0,70

                                 0,90

                                 1,20

                                 Viaczložkový systém

                                 2,50

                                 3,75

                                 4,80

            Posudzovanie a overovanie: Žiadateľ poskytne dokumentáciu týkajúcu sa odbúrateľnosti povrchovo aktívnych látok, ako aj výpočet aNBO a anNBO pre daný produkt. Tabuľka na výpočet hodnôt aNBO a anNBO je k dispozícii na webovom sídle environmentálnej značky EÚ.
         Ako referencia pre informácie o odbúrateľnosti povrchovo aktívnych látok a hodnoty aNBO a anNBO pre organické zlúčeniny sa použije najaktuálnejší zoznam DID.
         V prípade vstupných látok, ktoré nie sú uvedené v časti A zoznamu DID, sa predložia zodpovedajúce informácie z literatúry alebo iných zdrojov, prípadne výsledky zodpovedajúcich skúšok, ktoré preukazujú, že dané látky sú aeróbne a anaeróbne biologicky odbúrateľné, ako sa uvádza v časti B príslušného zoznamu.
         Ak nie je k dispozícii dokumentácia s informáciami o odbúrateľnosti, môže sa v prípade vstupnej látky inej než povrchovo aktívnej látky udeliť výnimka z uplatňovania požiadavky na anaeróbnu odbúrateľnosť, ak je splnená jedna z týchto troch možností:

                     1.

                     látka je ľahko odbúrateľná a má nízku adsorpciu (A < 25 %);

                     2.

                     látka je ľahko odbúrateľná a má vysokú desorpciu (D > 75 %);

                     3.

                     látka je ľahko odbúrateľná a nebioakumulatívna (4).

               Skúšky na adsorpciu/desorpciu sa musia vykonať v súlade s usmernením OECD č. 106.

            Kritérium 3 – Udržateľné získavanie zdrojov palmového oleja, oleja z palmových jadier a ich derivátov

         Vstupné látky použité v produktoch, ktoré sú odvodené z palmového oleja alebo oleja z palmových jadier, musia pochádzať z plantáží, ktoré spĺňajú požiadavky certifikačnej schémy pre udržateľnú výrobu, ktorá sa zakladá na organizáciách s mnohými zúčastnenými stranami a širokou členskou základňou vrátane mimovládnych organizácií, priemyslu a štátnej správy a ktorá sa zaoberá environmentálnymi vplyvmi na pôdu, biologickú diverzitu, zásoby organického uhlíka a ochranou prírodných zdrojov

            Posudzovanie a overovanie: Žiadateľ predloží dôkaz vo forme certifikátov vydaných tretími stranami a spracovateľským reťazcom o tom, že palmový olej a olej z palmových jadier použitý pri výrobe vstupných látok pochádza z plantáží s trvalo udržateľným hospodárením.
         Uznávajú sa certifikáty ako „Roundtable on Sustainable Palm Oil“ (RSPO, okrúhly stôl týkajúci sa palmového oleja, ktorým sa zaručuje totožnosť, segregácia alebo materiálová bilancia) alebo akákoľvek rovnocenná alebo prísnejšia schéma udržateľnej výroby.
         Pri chemických derivátoch palmového oleja a pri oleji z palmových jadier stačia na preukázanie udržateľnosti systémy „book and claim“, ako napríklad certifikáty GreenPalm alebo rovnocenné systémy, a to predložením deklarovaného počtu certifikátov GreenPalm získaných a odpredaných v poslednom ročnom období obchodovania v rámci ročných oznámení o pokroku (ACOP, Annual Communications of Progress).

            Kritérium 4 – Látky, ktorých použitie je vylúčené a obmedzené

         a)   Špecifikované látky, ktorých použitie je vylúčené alebo obmedzené

         i)   Vylúčené látky

         V zložení produktu sa nesmú nachádzať tieto látky bez ohľadu na koncentráciu:

                     —

                     alkylfenoletoxyláty (APEOs) a iné alkylfenolové deriváty,

                     —

                     atranol,

                     —

                     chlóratranol,

                     —

                     kyselina dietyléntriamínpentaoctová (DTPA),

                     —

                     kyselina etyléndiamíntetraoctová (EDTA) a jej soli,

                     —

                     formaldehyd a jeho zlúčeniny, ktoré ho uvoľňujú (napr. 2-bromo-2-nitropropán-1,3-diol, 5-bromo-5-nitro-1,3-dioxán, hydroxymetylglycinan sodný, diazolidinyl urea), s výnimkou nečistôt formaldehydu v povrchovo aktívnych látkach, ktoré vychádzajú z polyalkoxy chemických látok, s koncentráciou do 0,010 hmotnostného % vo vstupnej látke,

                     —

                     glutáraldehyd,

                     —

                     4-(4-hydroxy-4-metylpentyl)cyklohex-3-énkarbaldehyd (HICC),

                     —

                     mikroplasty,

                     —

                     nanostriebro,

                     —

                     nitrované pižmá a polycyklické pižmá,

                     —

                     perfluórované alkyláty,

                     —

                     rodamín B,

                     —

                     kvartérne amónne soli, ktoré nie sú ľahko biologicky odbúrateľné,

                     —

                     reaktívne zlúčeniny chlóru,

                     —

                     triklozán,

                     —

                     3-jódprop-2-inyl-butylkarbamát.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že uvedené látky sa nenachádzajú v zložení produktu bez ohľadu na koncentráciu.
         ii)   Obmedzené látky

         Nasledujúce látky sa nesmú nachádzať v zložení produktu v koncentráciách vyšších, než je uvedené:

                     —

                     2-metyl-2H-izotiazol-3-ón: 0,0050 hmotnostného %,

                     —

                     1,2-benzizotiazol-3(2H)-ón: 0,0050 hmotnostného %,

                     —

                     5-chlór-2-metyl-4-izotiazolín-3-ón/2-metyl-4-izotiazolín-3-ón: 0,0015 hmotnostného. %.

               Celkový obsah fosforu (P) vypočítaný ako elementárny P musí byť obmedzený na:

                     —

                     0,50 g/kg bielizne v prípade ľahkého znečistenia;

                     —

                     1,00 g/kg bielizne v prípade stredného znečistenia;

                     —

                     1,50 g/kg bielizne v prípade silného znečistenia.

               Vonné látky, na ktoré sa vzťahuje požiadavka vyhlásenia stanovená v nariadení (ES) č. 648/2004, nesmú byť prítomné v množstvách ≥ 0,010 hmotnostného % na látku.

            Posudzovanie a overovanie:

         Žiadateľ poskytne tieto dokumenty:

                     a)

                     ak sú použité izotiazolinóny, podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že obsah použitých izotiazolinónov nepresahuje stanovené hraničné hodnoty;

                     b)

                     podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že celkové množstvo elementárneho P nepresahuje stanovené hraničné hodnoty. Vyhlásenie musí byť podložené výpočtami o celkovom obsahu P v produkte;

                     c)

                     podpísané vyhlásenie o zhode, podľa potreby podložené vyhláseniami alebo dokumentáciou od dodávateľov, v ktorom potvrdí, že obsah prítomných vonných látok, na ktoré sa vzťahuje požiadavka vyhlásenia stanovená v nariadení (ES) č. 648/2004, nepresahuje stanovené hraničné hodnoty.

               b)   Nebezpečné látky

         i)   Finálny produkt

         Finálny produkt nesmie byť klasifikovaný a označený ako akútne toxický, toxický pre špecifický cieľový orgán, respiračný alebo kožný senzibilizátor, karcinogénny, mutagénny alebo toxický pre reprodukciu alebo nebezpečný pre vodné prostredie podľa vymedzenia v prílohe I k nariadeniu (ES) č. 1272/2008 a v súlade so zoznamom v tabuľke 2 s touto výnimkou:

                     —

                     produkty s obsahom kyseliny peroxyoctovej a peroxidu vodíka používaných ako bieliace činidlo môžu byť klasifikované a označené ako nebezpečné pre vodné prostredie [chronická kategória 1 (H410), chronická kategória 2 (H411) alebo chronická kategória 3 (H412)], ak sa klasifikácia a označovanie vyžaduje z dôvodu prítomnosti týchto látok.

               ii)   Vstupné látky

         Produkt nesmie obsahovať vstupné látky v koncentrácii rovnej alebo vyššej ako 0,010 hmotnostného % vo finálnom produkte, ktoré spĺňajú kritériá na klasifikáciu ako toxické, nebezpečné pre vodné prostredie, respiračné alebo kožné senzibilizátory alebo ako karcinogénne, mutagénne či toxické pre reprodukciu podľa prílohy I k nariadeniu (ES) č. 1272/2008 a v súlade so zoznamom v tabuľke 2.
         V prípade prísnejších podmienok majú prednosť všeobecné alebo špecifické hraničné hodnoty koncentrácie stanovené v súlade s článkom 10 nariadenia (ES) č. 1272/2008.

            Tabuľka 2

            Obmedzené klasifikácie nebezpečnosti a ich kategorizácia

                     Akútna toxicita

                     Kategórie 1 a 2

                     Kategória 3

                     H300 Smrteľný po požití

                     H301 Toxický po požití

                     H310 Smrteľný pri kontakte s pokožkou

                     H311 Toxický pri kontakte s pokožkou

                     H330 Smrteľný pri vdýchnutí

                     H331 Toxický pri vdýchnutí

                     H304 Môže byť smrteľný po požití a vniknutí do dýchacích ciest

                     EUH070 Toxický pri kontakte s očami

                     Toxicita pre špecifický cieľový orgán

                     Kategória 1

                     Kategória 2

                     H370 Spôsobuje poškodenie orgánov

                     H371 Môže spôsobiť poškodenie orgánov

                     H372 Spôsobuje poškodenie orgánov pri dlhšej alebo opakovanej expozícii

                     H373 Môže spôsobiť poškodenie orgánov pri dlhšej alebo opakovanej expozícii

                     Respiračná a kožná senzibilizácia

                     Kategória 1A/1

                     Kategória 1B

                     H317 Môže vyvolať alergickú kožnú reakciu

                     H317 Môže vyvolať alergickú kožnú reakciu

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     Karcinogénny, mutagénny alebo toxický pre reprodukciu

                     Kategórie 1A a 1B

                     Kategória 2

                     H340 Môže spôsobovať genetické poškodenie

                     H341 Podozrenie, že spôsobuje genetické poškodenie

                     H350 Môže spôsobiť rakovinu

                     H351 Podozrenie, že spôsobuje rakovinu

                     H350i Vdychovanie môže spôsobiť rakovinu

                     H360F Môže poškodiť plodnosť

                     H361f Podozrenie z poškodzovania plodnosti

                     H360D Môže poškodiť nenarodené dieťa

                     H361d Podozrenie z poškodzovania nenarodeného dieťaťa

                     H360FD Môže poškodiť plodnosť. Môže poškodiť nenarodené dieťa

                     H361fd Podozrenie z poškodzovania plodnosti. Podozrenie z poškodzovania nenarodeného dieťaťa

                     H360Fd Môže poškodiť plodnosť. Podozrenie z poškodzovania nenarodeného dieťaťa

                     H362 Môže spôsobiť poškodenie u dojčených detí

                     H360Df Môže poškodiť nenarodené dieťa. Podozrenie z poškodzovania plodnosti

                     Nebezpečný pre vodné prostredie

                     Kategórie 1 a 2

                     Kategórie 3 a 4

                     H400 Veľmi toxický pre vodné organizmy

                     H412 Škodlivý pre vodné organizmy, s dlhodobými účinkami

                     H410 Veľmi toxický pre vodné organizmy, s dlhodobými účinkami

                     H413 Môže mať dlhodobé škodlivé účinky na vodné organizmy

                     H411 Toxický pre vodné organizmy, s dlhodobými účinkami

                     Nebezpečný pre ozónovú vrstvu

                     H420 Nebezpečný pre ozónovú vrstvu

               Toto kritérium sa nevzťahuje na vstupné látky, na ktoré sa vzťahuje článok 2 ods. 7 písm. a) a b) nariadenia (ES) č. 1907/2006, v ktorých sa stanovujú kritériá vyňatia látok v prílohách IV a V k uvedenému nariadeniu z uplatňovania požiadaviek týkajúcich sa registrácie, následného užívateľa a hodnotenia. Na určenie toho, či sa takéto vyňatie uplatňuje, žiadateľ preverí všetky vstupné látky prítomné v koncentrácii vyššej ako 0,010 hm. %.
         Látky a zmesi uvedené v tabuľke 3 sú vyňaté z kritéria 4 písm. b) bodu ii).

            Tabuľka 3

            Látky, na ktoré sa vzťahujú výnimky

                     Látka

                     Výstražné upozornenie

                     Povrchovo aktívne látky

                     H400 Veľmi toxický pre vodné organizmy

                     H412 Škodlivý pre vodné organizmy, s dlhodobými účinkami

                     Subtilizín

                     H400 Veľmi toxický pre vodné organizmy

                     H411 Toxický pre vodné organizmy, s dlhodobými účinkami

                     Enzýmy (*2)

                     H317 Môže vyvolať alergickú kožnú reakciu

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     kyselina ε-ftalimidoperoxyhexanová (PAP) používaná ako bielidlo pri maximálnej koncentrácii 0,6 g/kg bielizne

                     H400 Veľmi toxický pre vodné organizmy

                     H412 Škodlivý pre vodné organizmy, s dlhodobými účinkami

                     Kyselina peroxyoctová/peroxid vodíka používané ako bieliace činidlo

                     H400 Veľmi toxický pre vodné organizmy

                     H410 Veľmi toxický pre vodné organizmy, s dlhodobými účinkami

                     H412 Škodlivý pre vodné organizmy, s dlhodobými účinkami

                     NTA ako nečistota v MGDA a GLDA (*3)

                     H351: Podozrenie, že spôsobuje rakovinu

            Posudzovanie a overovanie: Žiadateľ preukáže splnenie tohto kritéria v prípade finálneho produktu a všetkých vstupných látok, ktoré sa vo finálnom produkte vyskytujú v koncentrácii vyššej ako 0,010 hmotnostného %. Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že žiadna z týchto látok – vo forme a fyzickom stave, v akom sa vyskytuje v produkte – nespĺňa kritéria klasifikácie podľa jedného alebo viacerých výstražných upozornení uvedených v tabuľke 2.
         Pri látkach uvedených v prílohách IV a V k nariadeniu (ES) č. 1907/2006, na ktoré sa podľa článku 2 ods. 7 písm. a) a b) uvedeného nariadenia nevzťahuje povinnosť registrácie, je na splnenie tohto kritéria postačujúce vyhlásenie žiadateľa určené na tento účel.
         Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí výskyt vstupných látok, ktoré spĺňajú podmienky na udelenie výnimky.
         c)   Látky vzbudzujúce veľmi veľké obavy (SVHC)

         Finálny produkt nesmie obsahovať žiadne vstupné látky, ktoré boli identifikované v súlade s postupom opísaným v článku 59 ods. 1 nariadenia (EÚ) č. 1907/2006, ktorým sa stanovuje zoznam látok odporúčaných na zahrnutie do zoznamu látok vzbudzujúcich veľmi veľké obavy.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že v produkte nie sú prítomné žiadne látky odporúčané na zahrnutie do zoznamu látok vzbudzujúcich veľmi veľké obavy.
         Musí sa uviesť odkaz na zoznam látok vzbudzujúcich veľmi veľké obavy, ktorý je aktuálny k dátumu podania žiadosti.
         d)   Vonné látky

         Akékoľvek vstupné látky pridané do produktu ako vonné látky musia byť vyrobené podľa kódexu postupov Medzinárodnej asociácie pre vonné látky (International Fragrance Association – IFRA) k dispozícii na webovom sídle: http://www.ifraorg.org (5) a podľa tohto kódexu sa musí s nimi aj zaobchádzať. Výrobca sa musí riadiť odporúčaniami noriem IFRA, ktoré sa týkajú zákazu, obmedzenia používania a špecifických kritérií čistoty látok.

            Posudzovanie a overovanie: Dodávateľ, prípadne výrobca vonnej látky poskytne podpísané vyhlásenie o zhode.
         e)   Konzervačné látky

                     i)

                     Produkt môže obsahovať len konzervačné látky na jeho konzervovanie, a to v dávke primeranej výhradne na tento účel. Táto podmienka sa nevzťahuje na povrchovo aktívne látky, ktoré takisto môžu mať biocídne vlastnosti.

                     ii)

                     Produkt môže obsahovať konzervačné látky za predpokladu, že nie sú bioakumulatívne. Konzervačná látka sa považuje za nebioakumulatívnu, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.

                     iii)

                     Je zakázané vyhlasovať alebo tvrdiť na obale alebo akýmkoľvek iným spôsobom oznamovať, že produkt má antimikrobiálny či dezinfekčný účinok.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každej pridanej konzervačnej látky, ako aj informácie o jej hodnotách BCF alebo log Kow. Žiadateľ poskytne aj grafický návrh obalu.
         f)   Farbivá

         Farbivá použité v produkte nesmú byť bioakumulatívne.
         Farbivo sa považuje za nebioakumulatívne, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF. V prípade farbív schválených na použitie v potravinách nie je potrebné doložiť dokumentáciu o bioakumulatívnom potenciáli.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného farbiva, ako aj informácie o jeho hodnotách BCF alebo log Kow, prípadne dokumentáciu potvrdzujúcu, že ide o farbivo schválené na použitie v potravinách.
         g)   Enzýmy

         Môžu sa používať iba zapuzdrené enzýmy (v tuhej forme) a tekuté enzýmy/suspenzie.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného enzýmu.

            Kritérium 5 – Obal

         a)   Systémy spätného odberu použitých obalov

         Ak sa produkt dodáva v obale, ktorý je súčasťou systému spätného odberu, je oslobodený od požiadaviek stanovených v kritériu 5 písm. b) a c).

            Posudzovanie a overovanie: Žiadateľ poskytne podpísané vyhlásenie o splnení kritéria spolu s príslušnou dokumentáciou, v ktorej sa opisuje alebo preukazuje, že v prípade daného obalu je zavedený systém spätného odberu.
         b)   Pomer hmotnosť/úžitok (WUR)

         Pomer hmotnosť/úžitok (WUR) produktu sa vypočítava len za primárny obal a jeho hodnota nesmie presiahnuť tieto hodnoty určené pre referenčnú dávku.

                     Tvrdosť vody
                     Typ produktu

                     Mäkká
                     < 1,5 mmol CaCO3/l
                     (g/kg bielizne)

                     Stredne tvrdá
                     1,5 – 2,5 mmol CaCO3/l
                     (g/kg bielizne)

                     Tvrdá
                     > 2,5 mmol CaCO3/l
                     (g/kg bielizne)

                     Prášok

                     1,5

                     2,0

                     2,5

                     Tekutý prostriedok

                     2,0

                     2,5

                     3,0

               Táto požiadavka sa nevzťahuje na primárne obaly, ktoré sú viac ako z 80 % vyrobené z recyklovaných materiálov.

            Posudzovanie a overovanie: Žiadateľ poskytne výpočet WUR produktu. V prípade, že sa produkt predáva v rôznych obaloch (t. j. v rozdielnych objemoch), výpočet je potrebné predložiť za každú veľkosť obalu, ktorému sa má udeliť environmentálna značka EÚ.
         WUR sa vypočíta takto:

            WUR = Σ ((Wi
             + Ui
            )/(Di
             * Ri
            ))
         kde:

                     Wi

                     :

                     hmotnosť g) primárneho obalu i);

                     Ui

                     :

                     hmotnosť g) nerecyklovaného obalu od spotrebiteľov v primárnom obale i). Ui = Wi, pokiaľ žiadateľ nepreukáže opak;

                     Di

                     :

                     počet referenčných dávok obsiahnutých v primárnom obale i);

                     Ri

                     :

                     index náhradnej náplne. Ri = 1 (obal nemožno opätovne použiť na ten istý účel) alebo Ri = 2 (ak žiadateľ preukáže, že obalový komponent možno opätovne použiť na ten istý účel a predávajú sa k nemu náhradné náplne.).

               Žiadateľ poskytne podpísané vyhlásenie o zhode s informáciou o obsahu recyklovaného materiálu od spotrebiteľov, ako aj príslušnú dokumentáciu. Obal sa považuje za recyklovaný od spotrebiteľov, ak sa suroviny použité na jeho výrobu získali od výrobcov obalov na stupni distribúcie alebo stupni spotrebiteľa.
         c)   Dizajn vhodný na recykláciu

         Plastové obaly musia byť navrhnuté tak, aby umožňovali účinnú recykláciu bez potenciálnych kontaminantov a nekompatibilných materiálov, ktoré sú známe tým, že bránia triedeniu alebo opätovnému spracovaniu, prípadne znižujú kvalitu recyklátu. Etiketa či zmršťovacia fólia (tzv. shrink sleeve), uzáver, prípadne izolačné vrstvy nesmú samostatne ani v kombinácii obsahovať materiály a zložky uvedené v tabuľke 4. Táto požiadavka sa nevzťahuje na pumpovacie mechanizmy (vrátane sprejov).

            Tabuľka 4

            Materiály a zložky vylúčené z obalových prvkov

                     Obalový prvok

                     Vylúčené materiály a zložky (*4)

                     Etiketa alebo zmršťovacia fólia

                                 —

                                 PS etiketa alebo zmršťovacia fólia v kombinácii s PET, PP alebo HDPE fľašou

                                 —

                                 PVC etiketa alebo zmršťovacia fólia v kombinácii s PET, PP alebo HDPE fľašou

                                 —

                                 PETG etiketa alebo zmršťovacia fólia v kombinácii s PET fľašou

                                 —

                                 akékoľvek iné plastové materiály pre zmršťovacie fólie/etikety s hustotou > 1 g/cm3 použité spolu s PET fľašou

                                 —

                                 akékoľvek iné plastové materiály pre zmršťovacie fólie/etikety s hustotou < 1 g/cm3 použité spolu s PP alebo HDPE fľašou

                                 —

                                 etikety alebo zmršťovacie fólie, ktoré sú pokovované alebo sú privarené k obalu (technológiou IML – in mould labelling)

                     Uzáver

                                 —

                                 PS uzáver v kombinácii s PET, HDPE alebo PP fľašou

                                 —

                                 PVC uzáver v kombinácii s PET, PP alebo HDPE fľašou

                                 —

                                 PETG uzávery alebo uzavieracie materiály s hustotou > 1 g/cm3 v kombinácii s PET fľašou

                                 —

                                 uzávery z kovu, skla, EVA, ktoré sa nedajú jednoducho oddeliť od fľaše

                                 —

                                 uzávery zo silikónu (výnimku tvoria silikónové uzávery s hustotou < 1 g/cm3 v kombinácii s PET fľašou a silikónové uzávery s hustotou > 1 g/cm3 v kombinácii s PEHD alebo PP fľašou)

                                 —

                                 kovové fólie alebo plomby, ktoré zostávajú na fľaši alebo na jej uzávere po otvorení produktu

                     Izolačné vrstvy

                     polyamid, funkčné polyolefíny, pokovovanie a ochrana proti účinkom svetla

            Posudzovanie a overovanie: Žiadateľ poskytne podpísané vyhlásenie o zhode, v ktorom špecifikuje zloženie materiálov použitých v obale nádoby, etikety alebo zmršťovacej fólie, nálepky, uzáveru a izolačnej vrstvy, spolu s fotografiami alebo technickými výkresmi primárneho obalu.

            Kritérium 6 – Funkčná spôsobilosť

         Produkt musí mať primeranú účinnosť prania pri najnižšej teplote a dávke odporúčanej výrobcom pre príslušnú tvrdosť vody podľa „Rámca na skúšanie účinnosti pracích prostriedkov na použitie v priemysle a vo verejných zariadeniach“, ktorý je k dispozícii na webovom sídle environmentálnej značky EÚ (6).

            Posudzovanie a overovanie: Žiadateľ poskytne dokumentáciu, ktorá potvrdzuje, že produkt bol skúšaný za podmienok stanovených v uvedenom rámci a že dosiahnuté výsledky preukázali aspoň minimálnu požadovanú účinnosť prania. Žiadateľ takisto predloží dokumentáciu, ktorá potvrdzuje splnenie laboratórnych požiadaviek uvedených v príslušných harmonizovaných normách pre skúšobné a kalibračné laboratóriá, ak je to potrebné.
         Možno použiť rovnocennú skúšku účinnosti v prípade, že jej rovnocennosť posúdil a uznal príslušný orgán.

            Kritérium 7 – Automatické dávkovacie systémy

         V prípade viaczložkových systémov žiadateľ zabezpečí, aby sa produkt používal s automatickým a regulovateľným systémom dávkovania.
         Aby sa v automatických dávkovacích systémoch zabezpečilo správne dávkovanie, vykonávajú sa vo všetkých priestoroch, v ktorých sa produkt používa, aspoň raz ročne počas obdobia platnosti licencie návštevy u zákazníkov, v rámci ktorých sa vykonáva kalibrácia dávkovacieho zariadenia. Návštevy u zákazníka môže vykonávať aj tretia strana.

            Posudzovanie a overovanie: Žiadateľ poskytne podpísané vyhlásenie o splnení kritéria spolu s údajmi o náplni návštev u zákazníkov, zodpovednosti za ne a ich frekvencii.

            Kritérium 8 – Informácie pre používateľa

         K produktu musia byť priložené pokyny na správne používanie, aby sa maximalizovala účinnosť produktu, minimalizovala produkcia odpadu, znižovalo znečistenie vody a šetrili sa zdroje. Pokyny majú byť dobre čitateľné alebo majú obsahovať grafické znázornenia či ikony a majú zahŕňať nasledujúce informácie:

                     a)

                        Pokyny na dávkovanie

                     Pokyny na dávkovanie musia zahŕňať dávku v g alebo ml a/alebo sekundu či alternatívnu metriku (napr. koľko vrchnákov, strekov) a vplyv tvrdosti vody na dávku.
                     Táto požiadavka neplatí pre viaczložkové produkty, ktoré sa majú dávkovať pomocou automatického systému dávkovania
                     Poskytujú sa údaje o najrozšírenejšej tvrdosti vody v oblasti, v ktorej sa má produkt uvádzať na trh, alebo sa uvedie, kde možno takéto informácie nájsť.

                     b)

                        Informácie o zneškodňovaní obalu

                     Na primárnom obale sa musia uvádzať informácie o opätovnom použití, recyklácii a správnom zneškodňovaní obalu.

                     c)

                        Environmentálne informácie

                     Na primárnom obale musí byť uvedený text, ktorý informuje o dôležitosti použitia správnej dávky a najnižšej odporúčanej teploty s cieľom minimalizovať spotrebu energie a vody a znižovať znečistenie vody.
                     Ak finálny produkt obsahuje kyselinu peroxyoctovú a peroxid vodíka používané ako bieliace činidlo a je klasifikovaný a označený, na primárnom obale alebo v technickom liste produktu sa uvedie, že dôvodom pre klasifikáciu a označovanie je kyselina peroxyoctová a peroxid vodíka, ktoré sa v procese prania rozložia na neklasifikované látky.

            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety produktu.

            Kritérium 9 – Informácie uvádzané na environmentálnej značke EÚ

         Logo by malo byť viditeľné a čitateľné. Na produkte sa musí uvádzať registračné číslo/číslo licencie environmentálnej značky EÚ, ktoré musí byť čitateľné a zreteľne viditeľné.
         Žiadateľ môže na etikete uviesť aj voliteľné textové pole, s týmto textom:

                     —

                     Obmedzený vplyv na vodné prostredie (neuvádza sa, ak produkt obsahuje kyselinu peroxyctovú a peroxid vodíka, ktoré sú dôvodom pre konečnú klasifikáciu a označenie produktov);

                     —

                     Obmedzený obsah nebezpečných látok.

                     —

                     Skúšaný na účinnosť prania.

            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety produktu alebo grafickým návrhom obalu, na ktorom je umiestnená environmentálna značka EÚ.

            (1)  Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13.8.2008, s. 30).

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

            (*1)  „bez limitu“ znamená: bez ohľadu na koncentráciu všetky zámerne pridané látky, vedľajšie produkty a nečistoty pochádzajúce zo surovín (analytický detekčný limit).

            N/A– nie je použiteľné.

            (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

            (4)  Látka sa považuje za nebioakumulatívnu, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.

            (*2)  Vrátane stabilizačných látok a iných pomocných látok v prípravkoch.

            (*3)  V koncentráciách nižších ako 0,2 % v surovine, pokiaľ je celková koncentrácia vo finálnom produkte nižšia ako 0,10 %.

            (5)  K dispozícii na webovom sídle IFRA: http://www.ifraorg.org.

            (*4)  EVA – etylénvinylacetát, HDPE – polyetylén s vysokou hustotou, PET – polyetyléntereftalát, PETG – polyetyléntereftalát-glykol – modifikovaný, PP – polypropylén, PS – polystyrén, PVC – polyvinylchlorid.

            (6)  K dispozícii na: [Adresa URL protokolu na webovom sídle environmentálnej značky EÚ bude pridaná neskôr – v súčasnosti sa všetky navrhované protokoly nachádzajú v technickej správe].


title: 2013/570/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej chemickej agentúry za rozpočtový rok 2011

text:
               16.11.2013

               SK

               Úradný vestník Európskej únie

               L 308/209

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej chemickej agentúry za rozpočtový rok 2011
   (2013/570/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej chemickej agentúry za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej chemickej agentúry za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1907/2006 (4) o zriadení Európskej chemickej agentúry, a najmä na jeho článok 97,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0097/2013),

               1.

               udeľuje výkonnému riaditeľovi Európskej chemickej agentúry absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej chemickej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 73.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 396, 30.12.2006, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej chemickej agentúry za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej chemickej agentúry za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej chemickej agentúry za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1907/2006 (4) o zriadení Európskej chemickej agentúry, a najmä na jeho článok 97,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0097/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Európskej chemickej agentúry (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 10. mája 2012 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2010 (6), a vo svojom uznesení, ktoré je súčasťou rozhodnutia o absolutóriu, okrem iného:

                              —

                              zdôraznil, že vzhľadom na to, že agentúra pracuje s nerozlíšenými prostriedkami vo všetkých rozpočtových hlavách, je nerealistické očakávať, že všetky operácie rozpočtované na jeden kalendárny rok by mohli byť viazané aj vyplatené v tom istom rozpočtovom roku, a to najmä v prípade projektových operačných výdavkov (napr. vývoj informačných systémov),

                              —

                              vyzval agentúru, aby v čase vypracúvania svojho ročného pracovného programu zlepšila plánovanie svojich činností a projektov v oblasti ľudských zdrojov,

                              —

                              privítal zriadenie samostatného oddelenia agentúry pre registrácie a podávanie žiadostí, ako aj pohotovostnej pracovnej skupiny,

                              —

                              vyzval agentúru, aby dodržiavala prísnu metodiku zhora nadol/zdola nahor pre podávanie správ a jasné usmernenia s cieľom určiť príslušné ukazovatele a nástroje, ktoré treba používať;

                  C.

                  keďže podľa správy Dvora audítorov celkový rozpočet agentúry na rozpočtový rok 2011 predstavoval 93 200 000 EUR oproti 75 500 000 EUR v roku 2010, čo predstavuje nárast o 23,44 %;

                  D.

                  keďže počas rozpočtového roka 2011 agentúra fungovala ako samofinancovaná agentúra a nedostala žiadnu uhraditeľnú dotáciu od Komisie,

         Rozpočtové a finančné hospodárenie

                  1.

                  berie na vedomie informáciu uvedenú vo výročnej správe o činnosti agentúry za rok 2011, že v súlade s nariadením (ES) č. 1907/2006 je agentúra financovaná z poplatkov priemyselných podnikov za registráciu chemických látok, prípadne z dotácie Únie, ako sa uvádza v článku 185 nariadenia o rozpočtových pravidlách;

                  2.

                  berie na vedomie, že v roku 2011 bola agentúra skutočne plne financovaná prostredníctvom príjmov z poplatkov a nedostala žiadnu dotáciu od Únie; poznamenáva však, že agentúra dostala podporu od Únie v podobe príspevku Komisie (Generálneho riaditeľstva pre životné prostredie) vo výške iba 500 000 EUR ako dohodnutej kompenzácie za vykonanie určitých prípravných činností v súvislosti s nadchádzajúcim nariadením Európskeho parlamentu a Rady (EÚ) č. 528/2012 (7) o biocídnych výrobkoch;

                  3.

                  poznamenáva, že pôvodná výška platobných rozpočtových prostriedkov na rok 2011, ktorú stanovila správna rada v decembri 2010, bola 99 800 000 EUR;

                  4.

                  na základe výročnej správy o činnosti za rok 2010 konštatuje, že agentúra dostala vyrovnávaciu dotáciu vo výške 36 000 000 EUR zaznamenanú ako záruku Komisie v rámci predbežného financovania; okrem toho poznamenáva, že celá táto suma sa v roku 2011 vrátila Komisii, keďže sa dosiahol plánovaný vysoký objem vlastných príjmov agentúry pochádzajúcich z poplatkov;

                  5.

                  berie na vedomie, že v roku 2011 prijala správna rada dva opravné rozpočty:

                              —

                              prvým opravným rozpočtom sa zvýšili príjmy o prebytok z roku 2010 vo výške 280 565 807,25 EUR; poznamenáva, že sa doň zahrnul tiež pripísaný príjem vo výške 500 000 EUR za zmluvu o poskytnutí služby uzavretú medzi agentúrou a GR pre životné prostredie v súvislosti s prípravou nariadenia (EÚ) č. 528/2012,

                              —

                              druhým opravným rozpočtom sa znížili rozpočtové výdavky o 7 142 500 EUR (7 %);

                  6.

                  na základe výročnej správy o činnosti konštatuje, že miera plnenia rozpočtu na rok 2011 bola 96 %;

         Záväzky a platby

                  7.

                  na základe výročnej správy o činnosti konštatuje, že celkový objem prenesených viazaných a platobných rozpočtových prostriedkov bol 14 421 314,76 EUR, čo predstavuje 16,2 % stanovených záväzkov; vyzýva agentúru, aby informovala orgán udeľujúci absolutórium o opatreniach prijatých na odstránenie tohto nedostatku, keďže miera prenesených rozpočtových prostriedkov je nadmerná a v rozpore so zásadou ročnej platnosti rozpočtu;

                  8.

                  na základe výročnej správy o činnosti konštatuje, že rozpočet pre hlavu I prijatý v roku 2011 (54 508 000 EUR) sa zvýšil prostredníctvom presunov z hlavy III o 4,25 % (2 316 781,90 EUR), z čoho 2 005 138,33 EUR bolo určených na výdavky na zamestnancov; ďalej poznamenáva, že v dôsledku toho miera plnenia v hlave I dosiahla 99,16 %;

                  9.

                  poznamenáva, že z celkovej sumy 12 254 740,59 EUR vo viazaných a platobných rozpočtových prostriedkoch, ktoré boli prenesené z rozpočtu na rok 2010, sa zrušilo 1 758 060,98 EUR;

                  10.

                  víta úsilie agentúry o zlepšenie plánovania a monitorovania zdrojov a zavedenie usmernení pre celú agentúru na posilnenie zásady ročnej platnosti rozpočtu; berie na vedomie najmä skutočnosť, že agentúre sa podarilo znížiť mieru prenosov z 29 % v roku 2009 na 17 % v roku 2010 a 16,2 % v roku 2011;

         Systémy dohľadu a kontroly

                  11.

                  na základe správy Dvora audítorov konštatuje, že výsledky poslednej fyzickej inventúry vykonanej v roku 2011 poukazujú na niekoľko nedostatkov, najmä v súvislosti s nízkym podielom aktív v oblasti informačných a komunikačných technológií (IKT), ktorých hodnota bola overená; okrem toho konštatuje, že nie sú zavedené žiadne formálne zásady týkajúce sa inventárneho súpisu dlhodobého majetku; vyzýva agentúru, aby informovala orgán udeľujúci absolutórium o opatreniach prijatých s cieľom zaviesť formálne zásady týkajúce sa inventárneho súpisu dlhodobého majetku;

                  12.

                  poznamenáva, že agentúra účtuje výdavky súvisiace s projektmi IKT, ktoré sa už využívajú, ako výdavky, a nie ako dlhodobý majetok; okrem toho poznamenáva, že uvedené zásady sa majú sformalizovať a formálne schváliť v prvom štvrťroku 2013; vyzýva agentúru, aby informovala orgán udeľujúci absolutórium o aktuálnej situácii, pokiaľ ide o tieto zásady;

         Postupy prijímania zamestnancov

                  13.

                  poznamenáva, že Dvor audítorov zistil nedostatky v postupoch prijímania zamestnancov; preto vyzýva agentúru, aby informovala orgán udeľujúci absolutórium o opatreniach prijatých na odstránenie týchto nedostatkov; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  14.

                  na základe výročnej správy o činnosti konštatuje, že agentúra naďalej priťahovala vysoko kvalifikovaný personál, pričom v roku 2011 prijala 88 nových zamestnancov, čím sa naplnil plán pracovných miest na 98 %;

                  15.

                  berie na vedomie, že k 31. decembru 2011 bol celkový počet pracovných miest obsadených dočasnými zamestnancami 441 zo 456 voľných pracovných miest, a ku koncu roka 2011 bolo zamestnaných 101 zmluvných zamestnancov a vyslaných národných expertov; celkový počet pracovných miest obsadených zmluvnými zamestnancami bol 62 a celkový počet pracovných miest obsadených inými zamestnancami (vyslaní národní experti, pracovníci zamestnaní prostredníctvom pracovných agentúr, stážisti) bol 46;

                  16.

                  podrobne monitoruje zlepšené postupy náboru a výberu zamestnancov, ktoré boli zavedené v minulom roku; považuje riadne uplatňovanie pravidiel a postupov za potrebné s cieľom zabezpečiť dobrú povesť agentúry;

         Konflikt záujmov

                  17.

                  víta skutočnosť, že Dvor audítorov vykonal audit, ktorého cieľom bolo posúdiť politiky a postupy v oblasti riadenia konfliktov záujmov v štyroch európskych agentúrach vrátane Európskej chemickej agentúry a uviedol výsledky tohto auditu vo svojej osobitnej správe č. 15/2012;

                  18.

                  vyjadruje poľutovanie nad tým, že podľa zistení Dvora audítorov agentúra v čase ukončenia práce v teréne (v októbri 2011) nedostatočne riadila konflikty záujmov; okrem toho konštatuje, že politiky agentúry v oblasti riadenia konfliktov záujmov boli neúplné, vyhlásenia o záujmoch sa nekontrolovali a nezverejňovali, ale boli neprístupné verejnosti, a neorganizovali sa školenia o konflikte záujmov;

                  19.

                  pozitívne hodnotí, že agentúra podnikla v nadväznosti na audit Dvora audítorov niekoľko krokov, a to najmä tieto:

                              —

                              prijatie politiky agentúry v oblasti riadenia prípadných konfliktov záujmov v septembri 2011,

                              —

                              vypracovanie nového, podrobnejšieho vzoru vyhlásenia o záujmoch,

                              —

                              prijatie nových usmernení týkajúcich sa vypĺňania vyhlásení o záujmoch v novembri 2011,

                              —

                              zverejňovanie vyhlásení o záujmoch manažérov agentúry na jej internetovej stránke od januára 2012,

                              —

                              zriadenie poradného výboru pre otázku konfliktu záujmov v júni 2012, pričom jeho ustanovujúca schôdza sa konala v auguste 2012,

                              —

                              prijatie kódexu správania členov správnej rady v marci 2012,

                              —

                              schválenie dočasných kritérií oprávnenosti pre orgány agentúry v septembri 2012,

                              —

                              prijatie vykonávacích predpisov týkajúcich sa predchádzania konfliktom záujmov a spracovávania informácií o potenciálnych konfliktoch záujmov zamestnancov agentúry v júni a októbri 2012,

                              —

                              prijatie usmernení pre manažérov týkajúcich sa predchádzania konfliktom záujmov vrátane konkrétnych hodnotiacich kritérií v novembri 2012,

                              —

                              prijatie revidovaných usmernení pre zamestnancov týkajúcich sa prijímania darov a pohostinnosti v decembri 2012,

                        naliehavo vyzýva agentúru, aby naďalej uplatňovala odporúčania Dvora audítorov s cieľom vyhnúť sa akémukoľvek konfliktu záujmov v rámci svojich riadiacich a prevádzkových štruktúr a aby informovala orgán udeľujúci absolutórium o vykonávaní uvedených politík a postupov, ako aj o ďalšom vývoji v oblasti riadenia konfliktov záujmov;

                  20.

                  vyzýva agentúru, aby do svojich výročných správ o činnosti začlenila nový oddiel o opatreniach prijatých s cieľom predchádzať konfliktom záujmov a riešiť ich, ktorý bude zahŕňať okrem iného:

                              —

                              počet potvrdených prípadov konfliktu záujmov,

                              —

                              počet prípadov prechodu pracovníkov z agentúry do súkromnej sféry a naopak,

                              —

                              opatrenia prijaté v jednotlivých kategóriách prípadov,

                              —

                              počet začatých postupov uplatňovaných v prípade straty dôvery a ich výsledky,

                              —

                              uplatnené sankcie;

                  21.

                  poukazuje na skutočnosť, že vyhlásenia o záujmoch všetkých členov správnej rady sú k dispozícii na internetovej stránke agentúry, zatiaľ čo životopisy členov správnej rady nie sú všetky dostupné; vyzýva agentúru, aby čo najskôr informovala orgán udeľujúci absolutórium o pokroku, ktorý sa v tejto oblasti dosiahol;

                  22.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (8) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 73.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 396, 30.12.2006, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 192.

         (7)  Ú. v. EÚ L 167, 27.6.2012, s. 1.

         (8)  Prijaté texty, P7_TA(2013)0134 (pozri stranu 374 tohto úradného vestníka).